Միևնույն ժամանակ պետք է նկատենք, որ առկա են որոշ բացթողումներ կառավարության տնտեսական քաղաքականության մշակման և կանոնակարգման աշխատանքներում։ Այստեղ պետք է հստակ տեսանելի լինեն կառավարության որդեգրած քաղաքականության շեշտադրումները, որոնք իրենց առջև կունենան քայլերի նախասահմանված հաջորդականություն ու կոնկրետ նպատակներ։ Հարկ է ընդգծել, որ հենց տնտեսական քաղաքականության անորոշության պատճառով է, որ որոշ առանցքային խնդիրներ, ինչպիսին է օրինակ՝ Ամուլսարի հանքի շահագործման հարցը, տևական ժամանակ մնացել է առկախված։